Raúl García

Raúl García Escudero (Zizur Nagusia, 1986ko uztailaren 11) nafar futbolaria da. Puntaerdi gisa jokatzen du. Estatistika ofizialen arabera, 1.83 metro du luzera eta 80 kg. pisatzen du. Osasunako harrobian hezia, 3 denboraldi egin ditu Iruñeko taldean, 6 zenbakia sorbaldan eramanda. Hor, oso maila ona erakutsi zuenez, beste talde batzuek erosi nahi izan zuten 2005-2006ko denboraldian ere. Iruñean beste urte bat ematea erabaki zuen, baina hurrengo denboraldiaren amaieran, zurrumurruek talde askorekin lotu ostean (tartean Real Madril edo Valencia CFrekin) Atlético de Madridekin sinatu zuen 5 urterako, Osasunari 13 miloi euro ordainduta. Koltxoneroekin 2007-08ko Intertoto, 2009-10eko Europa League eta 2010-11ko Europako Superkopa irabazi ditu. 2011-12ko denboraldian Osasunara itzuli zen, Atlético de Madridek utzita. Ondoko urtean Atléticora itzuli eta, titular eztabaidaezina izan gabe ere, oso garrantzitsu bilakatu zen Diego Simeoneren taldean. Espainiako 19 eta 21 urte azpiko selekzioekin jokatu du.

Kirol ibilbidea 
2023ko ekainaren 5ean eguneratua. Datu ofizialak.

Tituluak 
 09-10 Europa League
 2010 Europako Superkopa
 11-12 Europa League
 2012 Europako Superkopa
 12-13 Kopa
 13-14 Liga
 2014 Superkopa
 2021 Superkopa

Erreferentziak

Kanpo estekak 
   BdFutbol: Raul Garcia
  Football Database: Raul Garcia
  Fitxa - www.athletic-club.eus

Zizurnagusitarrak
Nafarroa Garaiko gizon futbolariak
Osasunako futbolariak
Atlético de Madrideko futbolariak
Euskal Herriko selekzioan jokatutako futbolariak
Athleticeko futbolariak 2020ko hamarkadan
Athleticeko futbolariak 2010eko hamarkadan